ai4bharat/Pralekha huggingface dataset:
مکانات اور شہری غریبی کے خاتمے کی وزارت
ہاؤسنگ اور شہری امور کی وزارت جلد ہی ایک مشاورت نامہ جاری کرے گی جس کا تعلق گھر خریدنے والوں اور زمین جائیداد کی صنعت سے متعلق افراد کے مفاد سے ہوگا:ہردیپ ایس پوری
آر ای آر اے مرکزی مشاورتی کونسل کی فوری میٹنگ
نئی دہلی ،29؍اپریل2020: زمین جائیداد ایکٹ 2016کی تجاویز کے تحت تشکیل کردہ مرکزی مشاورتی کونسل کی ایک فوری میٹنگ آج وزیر مملکت، ہاؤسنگ اور شہری امور کی وزارت جناب ہردیپ سنگھ پوری کی صدارت میں منعقد ہوئی۔ اس کا مقصد یہ تھا کہ کووڈ-19 کے وبائی مرض یعنی کورونا وائرس اور اس کے نتیجے میں نافذ ہونے والے ملک گیر لاک ڈاؤن کے بعد زمین جائیداد کے شعبے پر مرتب ہوئے اثرات پر تبادلہ خیال کیے جاسکیں اور اس وبائی مرض کوآر ای آر اے کی تجاویز کے تحت قدرتی حادثہ قرار دیاجاسکے۔نیتی آیوگ کے سی ای او جناب امیتابھ کانت ، ہاؤسنگ اور شہری امور کی وزارت کے سیکریٹری جناب دُرگا شنکر مشرا، قانونی امور کے محکمےکے سیکریٹری جناب اے کے میندی رتا، زمین جائیداد اور ریاستوں کی ریگولیٹری اتھارٹیز کے پرنسپل سیکریٹری اور صدر نشین حضرات خریداروں کے نمائندگان، زمین جائیداد ڈیولپرس، ریئل اسٹیٹ ایجنٹس، اپارٹمنٹ اونرس ایسو سی ایشن ، سی آر ای ڈی اے آئی، این اے آر ڈی سی او، مالی ادارے اور دیگر شراکت داروں نے مذکورہ میٹنگ میں شرکت کی۔
اراکین کا خیر مقدم کرتے ہوئے جناب پوری نے اس بحران کے دوران اپنے کارکنان کو کھانا، پناہ گاہ، طبی سہولتیں اور اجرتیں فراہم کرنے کے لئے زمین جائیداد کے شعبے کے تمام شراکت داروں ، ڈیولپروں کی ایسوسی ایشنوں کا شکریہ ادا کیا۔ریگولیٹری اتھارٹیز کو بھی انہوں نے ستائش سے نوازا ، کیونکہ انہوں نے زمین جائیداد کے شعبے کو ضروری امداد فراہم کی۔
زمین جائیداد کے شعبے کی تشویشات ، بطور خاص کووڈ-19 وبائی مرض کے اثرات اور اس کے نتیجے میں لاحق ہونے والے ملک گیر لاک ڈاؤن پر اس میٹنگ میں بات چیت ہوئی۔ مطالبہ کیا گیا کہ زمین جائیداد کے شعبے کو خصوصی راحت فراہم کی جانی چاہئے، تاکہ یہ شعبہ موجودہ بحران کے برعکس اثرات سے نبردآزما ہوسکے۔ کووڈ-19 نے پہلے ہی تعمیراتی سرگرمیوں پر اپنے مضر اثرات مرتب کئے ہیں، کیونکہ اس کے نتیجے میں بڑی تعداد میں مزدور اپنے کام سے ہٹ گئے ہیں اور مختلف النوع تعمیراتی سازو سامان کی سپلائی چین بھی متاثر ہوئی ہے۔
تفصیلی تبادلہ خیال کے بعد ہاؤسنگ کے وزیر نے تمام شرکاء کو یقین دہانی کرائی کہ تمام تر شراکت داروں کے مفاد کو مد نظر رکھتے ہوئے معاملے پر غور کیا جائے گا۔ انہوں نے مزید کہا کہ ہاؤسنگ اور شہری امور کی وزارت جلد ہی تمام آر ای آر اے ؍ ریاستوں کے لئے ایک مشاورت نامہ جاری کرے گی۔ یعنی انہیں یہ بتایا جائے گا کہ کون سے مخصوص اقدامات کئے جانے ہیں، تاکہ مکانات کے خریدار وں کے مفادات کا تحفظ ہو سکے اور زمین جائیداد کے دیگر شراکت دار بھی خسارے میں نہ رہیں۔
خلا ء کا محکمہ
مرکزی وزیر ڈاکٹر جتیندر سنگھ کا کہنا ہے کہ نقل و حمل اور ذاتی موبیلیٹی جیسے شعبوں میں انڈین ریجنل نیوی گیشن سیٹلائٹ سسٹم  کے استعمال میں اضافہ ہوا ہے
وزارت سڑک نقل و حمل اور شاہراہوں کی وزارت  نے تمام عوامی اور تجارتی گاڑیوں میں نیوک پر مبنی اے آئی ایس-140 کے مطابق ٹریکر لگانا لازمی قرار دیا ہے
ہندوستانی مارکیٹ میں نیوک فعال سمارٹ موبائل فون ماڈلز کی تعداد میں بھی اضافہ ہوا ہے
نئی دہلی،4 اگست 2021: سائنس اور ٹیکنالوجی کےمرکزی وزیر مملکت ، اراضی سائنسز کے وزیر مملکت ، پی ایم او ، پرسنل ، عوامی شکایات ، پنشن ، جوہری توانائی اور خلائی کے محکمے کے وزیر مملکت ، ڈاکٹر جتیندر سنگھ نے کہا کہ ٹرانسپورٹ اور ذاتی نقل و حرکت جیسے شعبوں میں 2012 میں لانچ ہونے کے بعد انڈین ریجنل نیوی گیشن سیٹلائٹ سسٹم  کا استعمال بڑھ گیا ہے۔ نیوک سویلین سگنل فری ٹو ایئر ہیں۔
آج لوک سبھا میں ایک سوال کے تحریری جواب میں انہوں نے کہا کہ وزارت روڈ ٹرانسپورٹ اور ہائی ویز  نے تمام پبلک اور کمرشل گاڑیوں میں نیوک پر مبنی اے آئی ایس-140 کمپلینٹ وہیکل ٹریکر لگانے کا حکم دیا ہے۔ ہندوستانی مارکیٹ میں نیوک فعال سمارٹ موبائل فون ماڈلز کی تعداد میں بھی اضافہ ہوا ہے۔ مجاز دفاعی لیبز نے اسٹریٹجک ایپلی کیشنز کے لیے نیوک فعال رسیور ماڈیولز کو تسلیم کیا ہے۔
گوگل میپس ایک ایسی ایپلی کیشن ہے جو گلوبل نیوی گیشن سیٹلائٹ سسٹم  سے لوکیشن کا ڈیٹا استعمال کرتی ہے۔ کسی بھی دوسرے جی این ایس ایس کی طرح ، نیوک نقشہ گوگل میپس جیسے ایپلیکیشن کو لوکیشن ڈیٹا فراہم کرتا ہے۔ نیوک کی کارکردگی دیگر غیر بھارتی گلوبل پوزیشننگ سسٹم کے ہم رکاب ہے اور کوریج ایریا کے اندر غیر ہندوستانی گلوبل پوزیشننگ سسٹم کا ایک مضبوط متبادل ہے۔
وزارات ثقافت
محترمہ میناکشی لیکھی نے آج آزادی کا امرت مہوتسو کے تحت ایک بائک مہم کا آغاز کیا
ثقافت اور امور خارجہ کی وزیر مملکت محترمہ میناکشی لیکھی نے آج آزادی کا امرت مہوتسو کے تحت انعقاد وزارت ثقافت اور امیزنگ نمستے فاؤنڈیشن نے آزادی کا امرت مہوتسو کے موقع پر مشترکہ طور پر کیا جو ہندوستان کی شمال مشرقی ریاستوں کی ثقافت کو فروغ دینے کے لئے کام کرتی ہے۔
محترمہ میناکشی لکھی نے کہاکہ شمال مشرق کو نمایاں کرنے کی ضرورت ہے جہاں وحدت میں کثرت کی نظیر ملتی ہے، یہاں 166 مختلف قبیلوں اور روایات والی آٹھ ریاستیں ہیں جن ہندوستان کے آئین کے تحت تحفظ فراہم کیا گیا ہے۔ محترمہ لیکھی نے کہا کہ ہم ایک عوام ایک قوم ہیں اور اپنے تنوع پر نازاں ہیں۔ انھوں نے کہا کہ آزادی کا امرت مہوتسو ایسا موقع ہے کہ ہم اپنے ملک کی تمام اچھائیوں کا جشن منائیں ۔ انھوں نے کہا کہ ان تمام تقریبا کی دنیا بھر میں ستائش ہونی چاہئے۔
محترمہ لکھی نے مزید کہا کہ شمال مشرقی خطہ جنوب مشرقی ایشیا کا دروازہ ہے جس پر کام کرنے کی ضرورت ہے ، انھوں نے ان تمام لوگوں کا شکریہ ادا کیا جنھوں نے ان کاموں کو یکجا کیا اور تمام 75 بائک سواروں کو نیک تمنائیں دیں جو اس مشن کو آگے لے جائیں گے۔
آزادی کا امرت مہوتسو کے موقع پر آٹھ سے سولہ اپریل کے دوران نورتھ ایسٹ آن وہیل  مہم کا اہتمام کیا گیا ہے۔ اس مہم میں حصہ لینے والے 75 بائک سواروں کا انتخاب ملک بھر سےکیا جائے گا اور یہ لوگ چھ گروپوں میں شمال مشرقی خطے میں نو ہزار کلو میٹر کا سفر کریں گے۔ اس مہم سے وزارت سیاحت کے’’ دیکھو اپنا دیش‘‘پروگرام کو بھی فروغ ملے گا۔ بائک سوار سڑکوں پر حفاظت کے بارے میں بھی بیداری کا پیغام پھیلائیں گے۔
حکومت ہند نے ’’لک ایسٹ ‘‘پالیسی کو ’’ایکٹ ایسٹ‘‘ پالیسی میں تبدیل کرنے کا فیصلہ کیا جو عملی ایجنڈے کا مظہر ہے۔ شمال مشرقی ریاستیں اب پروجیکٹوں ، صنعتی سرگرمیوں اور اقتصادی ترقی کے دیگر روشن پہلوؤں مثلا سیاحت اور نقل وحمل پر توجہ دے رہی ہیں۔ اس خطے کے بہت سے نوجوان آج کھیلوں، صنعتکاری اور سماجی شعبوں میں اپنی کارکردگی کے سبب پورے ملک کے لئے ایک محرک بن رہے ہیں۔
وزارت دفاع
دفاعی اداروں کی نج کاری
نئی دہلی 26 جولائی 2021:دفاعی پیداوار کے محکمے کے کنٹرول والے ڈیفینس پبلک سیکٹر انڈر ٹیکنگس  اور آرڈیننس فیکٹری بورڈ کی نج کاری کی کوئی تجویز زیر غور نہیں ہے۔ تاہم کاررائیوں سے متعلق خود مختاری اور کارکردگی بڑھانے کے لئے اور آرڈیننس فیکٹریوں میں فروغ کے نئے امکانات اور اختراع لانے کے لئے سیکیورٹی سے متعلق کابینہ کمیٹی  نے 16 جون 2021 کو ہوئی میٹنگ میں OFB کی پیداواری یونٹوں کو 07 DPSUs میں تبدیل کرنے کو منظوری دی ہے۔
یہ اطلاع دفاع کے وزیر مملکت جناب اجے بھٹ نے آج راجیہ سبھا میں جناب ایلامارام کریم کو تحریری جواب میں دی۔
وزارات ثقافت
وزیر اعظم کل امرت مہوتسو کا افتتاح کریں گے اور احمد آباد میں سابرمتی آشرم سے پدیاترا کو روانہ کریں گے
نئی دہلی 11 مارچ 2021: ثقافت اور سیاحت کے وزیر مملکت  جناب پرہلاد سنگھ پٹیل نے کہا ہے کہ وزیر اعظم جناب نریندر مودی کل احمد آباد میں آزادی کا امرت مہوتسو کا آغاز کریں گے اور سابرمتی آشرم سے پدیاترا کو روانہ کریں گے۔ آج یہاں ایک پریس کانفرنس سے خطاب کرتے ہوئے انھوں نے کہا کہ حکومت نے بھارت کی آزادی کے 75 سال مکمل ہونے کی یاد میں کئی پروگرام منعقد کرنے کا فیصلہ کیا ہے اور آزادی کا امرت مہوتسو 12 مارچ 2021 سے 15 اگست 2022 تک چلے گا۔ انھوں نے مطلع کیا کہ ریاستی سرکاریں اور مرکز کے زیر انتظام علاقے بھی 12 مارچ 2021 کو پروگراموں کا انعقاد کریں گے۔
وزیر موصوف نے کہا کہ مہاتما گاندھی نے 81 افراد کے ساتھ 12 مارچ سے 6 اپریل 1930 تک مشہور ڈانڈی پدیاترا کی تھی۔ کل وزیر اعظم جس پدیاترا کو روانہ کریں گے وہ احمد آباد میں سابرمتی آشرم سے نوساری میں ڈانڈی مقام تک کا 241 میل کا سفر طے کرے گی اور 5 اپریل 2021 کو 25 دن بعد اختتام پذیر ہوگی۔ پدیاترا میں 81 افراد حصہ لیں گے اور ڈانڈی کے ان کے راستے میں مختلف گروپ ان کے ساتھ چلیں گے۔
جناب پٹیل نے یہ بھی اعلان کیا کہ وہ پدیاترا کے 75 کلو میٹر کے پہلے مرحلے کی قیادت کریں گے ۔ جناب پٹیل نے کہا کہ حکومت نے آزادی کے 75 برس مکمل ہونے کی یاد میں امرت مہوتسو منانے کا فیصلہ کیا ہے آنے والے 75 ہفتوں میں 15 اگست 2022 تک ہفتہ وار پروگرام منعقد کئے جائیں گے۔ انھوں نے کہا کہ ہر ہفتے ایک پروگرام ہوگا۔ اس مہوتسو میں تمام لوگوں کی شمولیت کو یقینی بنانے کے لئے ان کی دلچسپی کے متعددپروگراموں کا اہتمام کیا جائے گا جن میں ثقافت کی وزارت کا تعاون شامل ہوگا۔
قومی سلامتی کونسل سیکرٹریٹ
آر اے ٹی ایس ۔ ایس سی او ممبر ریاستوں کے لیے عصری خطرے کے ماحول میں سائبر اسپیس کو محفوظ بنانے پر، آر اے ٹی ایس ۔ ایس سی او کا عملی سیمینار، 7سے8 دسمبر 2021
نئی دہلی،9 دسمبر 2021: نیشنل سیکورٹی کونسل سکریٹریٹ ، حکومت ہند نے ڈیٹا سیکورٹی کونسل آف انڈیا  کے تعاون سے، ایک نالج پارٹنر کے طور پر، 07-08 دسمبر کو شنگھائی تعاون تنظیم  کے رکن ممالک کے اراکین کے لئے "عصر حاضر کے خطرے کے ماحول میں سائبر اسپیس کو محفوظ بنانا" پر دو روزہ عملی سیمینار کا انعقاد کیا۔
ہندوستان نے 28 اکتوبر 2021 سے ایس سی او کے علاقائی انسداد دہشت گردی کے ڈھانچے کی کونسل  کی صدارت ایک سال کی مدت کے لیے سنبھالی۔ یہ سیمینار پہلی تقریب ہے جس کی میزبانی، ہندوستان نے اپنی صدارت کے دوران کی۔ یہ دوسری بار ہے، ہندوستان اس طرح کے سیمینار کی میزبانی کر رہا ہے۔ پہلا سیمنار اگست 2019 میں حیدرآباد، ہندوستان میں منعقد ہوا تھا۔ کووڈ-19 وبائی امراض کی وجہ سے سیمینار 2020 میں منعقد نہیں ہو سکا تھا۔
اس سیمینار میں پالیسیوں اور حکمت عملیوں، سائبر دہشت گردی، رینسم ویئر، اور ڈیجیٹل فرانزک جیسے اہم شعبوں پر توجہہ مرکوز کی گئی۔ اس سیمینار میں آر اے ٹی ایس ۔ ایس سی او کی ایگزیکٹو کمیٹی  اور ایس سی او کے تمام ممبر ممالک کے نمائندوں نے شرکت کی۔
پروگرام نے،آن لائن جرائم اور مجرمانہ رویے کی بدلتی ہوئی نوعیت پر توجہ مرکوز کی تاکہ ٹیکنالوجی کا استعمال کرتے ہوئے دہشت گردوں سے وابستہ خطرات، رجحانات، مسائل، جوابات اور اخلاقی سوالات کو سمجھا جا سکے۔ پروگرام نے سائبر دائرے سے متعلق مسائل کا ایک بین الضابطہ اور کثیر جہتی نقطہ نظر سے جائزہ لیا، جس سے چیلنجز کی ایک رینج پر، ایک منفرد نظریہ پیش کیا گیا۔ ڈیجیٹل فرانزک امتحان کے دوران تکنیکی چیلنجوں پر کیس کے منظرناموں کے ساتھ تفصیل سے تبادلہ خیال کیا گیا۔
سیمینار نے شرکا کو دہشت گردی، علیحدگی پسندی اور انتہا پسندی سے سائبر اسپیس کو محفوظ بنانے میں متعلقہ قانون نافذ کرنے والی ایجنسیوں کی صلاحیتوں کو بڑھانے کے لیے عملی تجربہ فراہم کیا۔ عالمی مصنوعات اور آلات کی نمائش کے لیے مختلف ہندوستانی ڈیجیٹل فرانزک ٹولز اور حل فراہم کرنے والوں کی طرف سے ایک نمائش کا بھی اہتمام کیا گیا۔
یہ ہندوستانی اقدام، دہشت گردوں، علیحدگی پسندوں اور انتہا پسندوں کی طرف سے انٹرنیٹ کے غلط استعمال کا مقابلہ کرنے کے لیے آر اے ٹی ایس ۔ ایس سی او رکن ممالک کے درمیان تعاون کو بڑھانے کی کوشش ہے۔
وزارت دفاع
بی آر او موٹر سائیکل مہم جوئی ٹیم کا اروناچل پردیش میں شاندار استقبال
نئی دلّی ، 11 نومبر / انڈیا @ 75 بی آر او موٹر سائیکل مہم جوئی ٹیم کا اروناچل پردیش میں شاندار خیر مقدم کیا گیا ۔ نائب وزیر اعلیٰ جناب چوونا مین نے ، آج ایٹا نگر کے راج بھون میں مہم جوئی ٹیم کا خیر مقدم کیا ۔ سرحدی سڑک تنظیم  آزادی کا امرت مہوتسو کے جشن کے ایک حصے کے طور پر 14 اکتوبر سے 27 دسمبر ، 2021 ء تک انڈیا @ 75 بی آر او موٹر سائیکل مہم جوئی کا انعقاد کر رہی ہے ، جس میں ، وہ ملک کے چاروں کونوں تک پہنچے گی اور ملک کی تعمیر میں بی آر او کے تعاون کے بارے میں بیداری پیدا کرے گی ۔ یہ مہم سات مرحلوں میں منعقد کی جا رہی ہے ۔ اروناچل پردیش کی ریاست کا تیسرے مرحلے میں احاطہ کیا گیا ہے ، جو 5 نومبر ، 2021 ء کو سلی گڑی میں شروع ہوا اور اس مرحلے کا اختتام 14 نومبر ، 2021 ء کو دوم دوما میں ہو گا ۔
معزز وزیر دفاع جناب راج ناتھ سنگھ نے 14 اکتوبر ، 2021 ء کو دلّی سے ، اِس موٹر سائیکل کی مہم کو جھنڈی دکھاکر روانہ کیا تھا ۔ اپنی نوعیت کی یہ پہلی مہم ، جس میں بی آر او کے 75 سے زیادہ سوار شامل ہیں ، 75 ضلعوں میں 20000 کلو میٹر کا سفر طے کرے گی ۔ یہ مہم بھارت کے پورے محیط کا سفر کرنے کے بعد 27 دستمبر ، 2021 ء کو نئی دلّی میں ختم ہو گی ۔
اس مہم جوئی کے سماجی اور فوجی ، دونوں موضوع ہیں ۔ اس کا مقصد ایک طرف نو جوانوں کو بی آر او میں شامل ہونے کی تحریک دینا ہے اور بہادری کا ایوارڈ پانے والوں ، سابق فوجیوں اور جنگ میں بیوہ ہونے والی خواتین کے ساتھ گفتگو کرنا ہے اور اس کا مقصد مختلف سرکاری پروگراموں کے ذریعے آتم نربھر بھارت کی جانب قوم کو آگے بڑھنے کی ہمت افزائی کرنا بھی ہے ۔
مہم جوئی کی عزت افزائی کی تقریب کا انعقاد ریاستی حکام کی مدد سے ارونانک پروجیکٹ کے ذریعے منعقد کیا گیا ۔ اس موقع پر اظہارِ خیال کرتے ہوئے نائب وزیر اعلیٰ نے مقامات کو جوڑنے ، ملک کے لوگوں کو جوڑنے اور خاص طور پر اروناچل پردیش کو جوڑنے کے لئے بی آر او کے ذریعے کی گئی خدمات کو اجاگر کیا ۔ انہوں نے ریاست کے نو جوانوں پر زور دیا کہ وہ ملک کی تعمیر میں تعاون کریں ۔ نائب وزیر اعلیٰ نے ، اِس مہم کو اس کے اگلے سفر ، پاسی گھاٹ کے لئے ہری جھنڈی دکھاکر روانہ کیا اور اُن کی مستقبل کی کوششوں کے لئے اپنی نیک خواہشات کا اظہار کیا ۔
بی آر او نے اپنی موٹر سائیکل مہم جوئی کے ساتھ ساتھ یزلی ، جورم ، پیپا ، کولو ریانگ ، کیمن وغیرہ میں طبی کیمپ بھی منعقد کئے ۔ اس کے علاوہ ، انہوں نے داپو ریجو ، بامے ، تلیہا اور لیکا بالی میں سووچھ بھارت ابھیان اور سڑک تحفظ مہم کا بھی انعقاد کیا ۔
۔۔۔۔۔۔۔۔۔۔۔۔۔۔۔۔۔ ۔ ۔ ۔۔۔۔۔۔۔۔۔۔۔۔۔۔۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔

(Visitor Counter : 109
کانکنی کی وزارت
کانکنی کے لئے اراضی کے حصول کا عمل
کوئلے ، کانوں اور پارلیمانی امور کے مرکزی وزیر جناب پرہلادجوشی نے آج ایک سوال کے تحریری جواب میں لوک سبھا کو مطلع کیا کہ کانوں اور معدنیات  ایکٹ 1957  میں کسی بھی کان کے لئے زمین تحویل میں لینے کی خاطر کوئی ضابطہ موجود نہیں ہے۔ ایم ایم ڈی آر ایکٹ 1957 اور اس کے تحت بنائے گئے ضابطوں کے مطابق ریاستی حکومتوں کو اختیار دیا گیا ہے کہ وہ اپنی متعلقہ سرحدوں کے اندر واقع معدنیات کے لئے معدنی رعایتیں فراہم کریں۔ کانکنی کے مقصدسے اراضی کی تحویل یاتو زمین کے مالک اور پٹے پر زمین کو لینے والے کے درمیان ‘‘ مناسب معاوضے اور زمین کی تحویل میں شفافیت کے حقوق، بازآبادکاری اور رہائش ایکٹ’’ 2013 کے تحت رضاکارانہ معاہدے کے ذریعہ کی جائے ۔ اس کے علاوہ سرکاری کمپنیوں کے ذریعہ کوئلے کی کانکنی کے لئے زمین کا حصول کوئلے والے علاقوں  ایکٹ 1957 کے تحت کیا جاسکتا ہے۔ِ
مہاراشٹر حکومت کے ذریعہ فراہم کردہ معلومات کے مطابق ہیواتی گاؤں کی 6.33 ہیکٹر گاؤتھن اراضی سمیت 1596 ہیکٹر اراضی ویسٹرن کول فیلڈ لمیٹیڈ کے ذریعہ مکر ڈھوکرہ -3 اوپن کاسٹ پروجیکٹ کے لئے سی بی اے ایکٹ 1957 کے تحت تحویل میں لی گئی ہے۔
کانوں کی وزارت زمین جائیداد سے متعلق کسی قانون کا بندوبست نہیں کرتی ۔
مہاراشٹر حکومت کے ذریعہ فراہم کردہ معلومات کے مطابق مکر ڈھوکرہ -3 پروجیکٹ کے لئے 1596 ہیکٹر کُل اراضی میں سے 1391.7 ہیکٹر اراضی سے کسان متاثر ہوئے ہیں ،جس کے لئے باز آبادکاری کے فوائدکی خاطر 1385.37 ہیکٹر زرعی اراضی ک فوائد فراہم کرنے کو منظوری دی گئی ہے۔ مہاراشٹر حکومت نے یہ بھی بتایا کہ اب تک معاوِضے کی خاطر 336 کروڑروپے اور 1089 افرادکو ملازمت / مالی معاوضہ دیا جاچکا ہے۔ البتہ 6.33 ہیکٹر کی آبادی والی زمین کے لئے بازآبادکاری کے فوائدفراہم کرنے کی خاطر زمین کا معاوضہ ابھی دیا جانا باقی ہے۔
صدر جمہوریہ کا سکریٹریٹ
صدر جمہوریہ ہند کا سلووینیا میں بھارتی برادری اور فرینڈس آف انڈیا سے خطاب
نئی دہلی،17؍ستمبر،صدر جمہوریہ ہند جناب رام ناتھ کووند نے سلووینیا کے اپنے دورے کے آخری دن سلووینیا میں بھارت کے سفیر جناب پرمجیت مان کے ذریعے دئے گئے ایل جبلجانا میں بھارتی برادری اور فرینڈس آف انڈیا  کے استقبالیہ میں شرکت کی۔
اجتماع سے خطاب کرتے ہوئے صدر جمہوریہ نے کہا کہ سلووینیا میں بھاتی برادری کی ایک ایسا آئینہ ہے جس کے ذریعے سلووینیا کے لوگ بھارت کو دیکھتے ہیں۔ ان کی سخت محنت ، کامیابی اور مقامی لوگوں کے ساتھ گرم جوشی اس ملک میں بھارت کی مثبت شبیہ بنانے میں تعاون کرتی ہے۔
صدر جمہوریہ نے بھارتی برادری پر زور دیا کہ وہ بھارت آئیں اور یہاں ہونے والی تبدیلی کو دیکھیں۔ انہوں نے کہا کہ ہمارے ٹیکنالوجی کے ماہر اور صنعت کار نوجوان ، جو پوری دنیا سے مربوط ہیں ، اس تبدیلی کے علمبردار ہیں۔ ہم ایک نیا بھارت بنانے میں، ایک ایسا بھارت جہاں سب کے لئے ترقی اور خوش حالی ہو، ہندوستانی نژاد افراد کی حمایت اور شرکت کے خواہش مند ہیں۔
صدر جمہوریہ نے بھارت ، بھارتی رسم ورواج ، عقائد اور بھارتی طرز زندگی سے محبت کرنے کے لئے سلووینیا میں فرینڈس آف انڈیا کی ستائش کی۔ انہوں نے کہا کہ انہوں نے بھارت اور سلووینیا کے درمیان مفاہمت بڑھانے میں جو رول ادا کیا ہے، وہ قابل تعریف ہے۔ انہوں نے ثقافتی اداروں ، رقص اور یوگا کے اسکولوں ، آیوروید کے مرکزوں اور ہندوستانی رسٹوراں نیٹ ورک قائم کرنے میں ان کی کوششوں کی ستائش کی۔
صدر جمہوریہ نے کل ایل جبلجانا میں بھارت – سلووینیا تجارتی فورم سے خطاب کیا۔
اس موقع پر تقریر کرتے ہوئے صدر جمہوریہ نے کہا کہ بھارت دنیا میں سب سے تیزی سے ترقی کرتی ہوئی معیشتوں میں سے ایک ہے۔ سلووینیا کی کمپنیاں بھارت میں تجارتی ماحول میں یکسر تبدیلی کا مشاہدہ کریں گی اور یہ بھی دیکھیں گی کہ کاروبار میں آسانی کے عالمی بینک کے انڈیکس میں پچھلے پانچ برسوں کے دوران بھارت نے 65 مقام کی زبردست چھلانگ لگائی ہے۔ انہوں نے کہا کہ اشیاء اور خدمات ٹیکس میں ملک میں زبردست تبدیلی پیدا کی ہے اور اب 1.3 ارب لوگوں کا ملک ایک ملک ایک ٹیکس اور ایک مارکیٹ بن گیا ہے۔
صدر جمہوریہ نے کہا کہ بھارت میں بنیادی ڈھانچے کا منظر نامہ تیزی سے فروغ پارہا ہے۔ ملک میں تیز رفتار ریلوے ، چوڑی ایکسپر وے سمیت جدید پروجیکٹ تیار ہورہے ہیں۔ ڈیجیٹل کنکٹی ویٹی ای- کامرس ، ای- سروس اور فنٹکس سیکٹروں کو زبردست فروغ دے رہی ہے۔ بھارت کا روپے ادائیگی کارڈ بین الاقوامی مارکیٹ میں تیزی سے آگے بڑھ رہا ہے۔ بین الاقوا می تجارتی برادری نے بھارت کو براہ راست بیرونی سرمایہ کاری  کے لئے سب سے پسندیدہ ملک کے طور پر منتخب کرکے ان تبدیلیوں میں اپنے اعتماد کا اظہار کیا ہے۔
صدر جمہوریہ نے کہا کہ سلووینیا کو جدید ٹیکنالوجی ، ریسرچ ، جدت طرازی ، اسمارٹ سولیوشن اور چھوٹے پیمانے پر مینوفیکچرنگ میں مہارت حاصل ہے۔ انہوں نے کہا کہ سلووینیا کی اسمارٹ اسپیشلائزیشن اسٹریٹجی اور بھارت کی ترقی ایک نئے دورکی ساجھیداری کے لئے نہایت موزو ں ہے۔ انہوں نے کہا کہ ہم چاہتے ہیں سلووینیا ہمارے اہم پروگرام میک ان انڈیا ، کلین انڈیا ، اسٹارٹ اپ انڈیا اور ڈیجیٹل انڈیا میں اشتراک کرے۔
صدر جمہوریہ نے کہا کہ اطلاعاتی ٹیکنالوجی ، فارما ، بائیوٹیک ، حفظان صحت ، آٹو موبائل ، آیوروید ، توانائی اور بنیادی ڈھانچے میں بھارت کی قوت کو سلووینیا اپنی ترقی کے لئے استعمال کرسکتا ہے۔
صدر جمہوریہ نے کل سلووینیا کی قومی اسمبلی کے صدر جناب ڈیجان زیدان سے بھی ملاقات کی ۔ بعد میں صدر جمہوریہ آج شام اپنے تین ملکوں ، آئس لینڈ ، سوئٹزر لینڈ اور سلووینیا کے کامیاب دورے کے بعد نئی دہلی کے لئے روانہ ہوجائیں گے۔
۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-4210
(Visitor Counter : 89
جدید اور قابل تجدید توانائی کی وزارت
ایم این آر ای نے پیس سیٹر فنڈ پروگرام کے دوسرے مرحلے میں چار منصوبوں کو ایوارڈ سے نوازا
جدید اور قابل تجدید توانائی کی وزارت کے ذریعہ کل منعقدہ ایک تقریب میں پیس سیٹر فنڈ پروگرام کے دوسرے مرحلے میں کامیاب ہونے والوں کو ایوارڈ سے نوازا گیا۔ ایم این آر ای کے سکریٹری جناب آنند کمار اور ہندوستان میں امریکہ کے سفیر جناب کینیتھ ایان جسٹر نے اس تقریب کی مشترکہ صدارت کی۔
ایوارڈ کے دوسرے مرحلے میں کُل 168 درخواستیں موصول ہوئیں۔ ان میں سے چار منصوبوں کو مالی امداد کے ایوارڈ کے لیے منتخب کیا گیا تھا۔ ایوارڈ یافتگان میں سوسائٹی فار ایکنامک اینڈ سوشل اسٹڈیز، نئی دلّی، کسٹمائزڈ انرجی سولوشن انڈیا پرائیویٹ لمیٹڈ پُنے، دی انرجی اینڈ ریسورسیز انسٹی ٹیوٹ، نئی دلّی اور راگھویندر سنٹیک سسٹم پرائیویٹ لمیٹڈ ، بنگلورو شامل ہیں۔
سبھی کے لیے توانائی کی رسائی کی اہمیت پر زور دیتے ہوئے ہوئے، امریکی سفیر نے کہا کہ آف-گرڈ اور شفاف توانائی میں اختراع توانائی کی رسائی میں بہتری لائے گا۔ ایم این آر ای سکریٹری نے ستائش کرتے ہوئے کہا کہ ایوارڈ یافتگان منصوبے عام آدمی پر ہونے والے اثرات سے منسلک ہیں۔ انھوں نے بھی صلاح دی کہ اس طرح کے اختراعی منصوبوں کو دیگرترقی پذیر ملکوں میں دہرایا جاسکتا ہے۔
پس منظر:
پیس سیٹر فنڈ کو ہندوستان اور امریکہ نے 2015 میں ایک مشترکہ فنڈ کے طور پر اختراعی آف گرڈ شفاف توانائی پیداواروں، نظاموں اور تجارتی ماڈلوں میں تیزی لانے کے لیے ابتدائی مرحلے کی مالی امداد فراہم کرنے کے لیے تشکیل دیا تھا۔
پیس سیٹر فنڈ کا مقصد ابتدائی مرحلے میں مالی امداد فراہم کرکے اختراعی آف گرڈ شفاف توانائی تک رسائی کی سہولیات کی تجارت میں تیزی لانا ہے، جس سے تجارتوں میں اختراعی پیداواروں، تجارتی ماڈلوں اور نظاموں کو فروغ دینے نیز ان کاتجربہ کرنے کی سمت میں کام کیا جاسکے گا۔ فنڈ کا اہم مقصد آف گرڈ قابل تجدید توانائی کی تجارتوں کو قابل عمل بنانے میں بہتری لانا ہے جس سے چھوٹے پیمانے پر  شفاف توانائی کے نظام کو فرد اور کمیونٹی کے مابین فروخت کیا جاسکے۔
ویب سائٹ— https://www.iusstf.org/program/indo-us-pacesetter-fund
۔ ۔
U. No. 4276
(Visitor Counter : 78
وزیراعظم کا دفتر
وزیر اعظم نے آج اپنی رہائش گاہ پر سکھ مندوبین سے ملاقات کی
مندوبین نے وزیر اعظم کو گورودوارہ شری بالا صاحب جی کا پرساد اور آشیرواد پیش کیا ، اس گورودوارے نے وزیر اعظم کے یوم پیدائش کے موقع پر ’اکھنڈ پاٹھ‘ کا اہتمام کیا تھا
مندوبین نے وزیر اعظم کے سر پگڑی باندھ کر اور سروپا پیش کرکے انہیں اعزاز سے نوازا
مندوبین نے سکھ برادی کے اعزاز اور ان کی فلاح و بہبود کے سلسلے میں وزیر اعظم کے ذریعہ ڈگر سے ہٹ کر انجام دی گئیں پہل قدمیوں کے لیے ان کا شکریہ ادا کیا
وزیر اعظم جناب نریندر مودی نے آج اپنی رہائش گاہ 7 لوک کلیان مار گ پر سکھوں کے ایک وفد سے ملاقات کی۔
دہلی کے گورودوارہ شری بالا صاحب جی نے وزیر اعظم کے یوم پیدائش کے موقع پر ’اکھنڈ پاٹھ‘ کا اہتمام کیا تھا۔ 15 ستمبر کو شروع ہوا یہ ’اکھنڈ پاٹھ‘ 17ستمبر کو وزیر اعظم کے یوم پیدائش کے دن اختتام کو پہنچا۔ سکھ وفد نے وزیر اعظم سے ملاقات کی اور انہیں گورودوارے کا پرساد اور آشیرواد پیش کیا۔
میٹنگ کے دوران، سکھ وفد نے پگڑی باندھ کر اور سروپا پیش کرکے وزیر اعظم کو اعزاز بخشا۔ وزیر اعظم کی طویل العمری اور اچھی صحت کے لیے ارداس کا بھی اہتمام کیا گیا۔ وفد نے سکھ برادری کے اعزاز اور فلا ح و بہبود کے لیے وزیر اعظم کے ذریعہ ڈگر سے ہٹ کر انجام دی گئیں پہل قدمیوں کے لیے ان کا شکریہ ادا کیا۔ انہوں نے وزیر اعظم مودی کے ذریعہ انجام دی گئیں متعدد کوششوں کو یاد کیا جن میں 26 دسمبر کو ’’ویر بال دیوس‘‘ قرار دینا، کرتارپور صاحب گلیارے کو ازسر نو کھولنا، گورودواروں کے زیر اہتمام لنگروں سے جی ایس ٹی ہٹانا، گورو گرنتھ صاحب کے نسخوں کو افغانستان سے بھارت لانے کو یقینی بنانا، وغیرہ جیسی کوششیں شامل ہیں۔
سکھ مندوبین میں آل انڈیا کیندریہ گورو سنگھ سبھا کے صدر جناب ترویندر سنگھ مارواہ؛ آل انڈیا کیندریہ گورو سنگھ سبھا کے ورکنگ پریزیڈنٹ جناب ویر سنگھ؛ کیندریہ گورو سنگھ سبھا کے دہلی کے صدر جناب نوین سنگھ بھنڈاری؛ گورودوارہ سنگھ سبھا کے صدر جناب ہربنس سنگھ؛ اور گورودوارہ سنگھ سنگھ سبھا کے ہیڈ گرنتھی جناب راجندر سنگھ شامل تھے۔
سائنس اور ٹیکنالوجی کی وزارت
"پروٹین سائنس کے متعدد پہلوؤں" پر آئی جے بی بی کا خصوصی شمارہ
انڈین جرنل آف بایو کیمسٹری اینڈ بائیو فزکس، سی ایس آئی آر-نیشنل انسٹی ٹیوٹ آف سائنس کمیونیکیشن اینڈ پالیسی ریسرچ ، نئی دہلی نے مہاراجہ سیاجی راؤ یونیورسٹی آف بڑودہ، وڈودرا کے شعبہ حیاتیاتی کیمیا کے ساتھ مل کرہندوستانی تناظر میں "پروٹین سائنس کے متعدد پہلوؤں" کے موضوع پر ایک خصوصی شمارہ نکالا ہے۔سی ایس آئی آر-این آئی ایس سی پی آر ہندوستان میں ایک سرکردہ عوامی مالی اعانت سے چلنے والے سائنس پبلشنگ انسٹی ٹیوٹ کے طور پر، ایس ٹی ایم کے مختلف موضوعات پر 16 اشاریہ شدہ جرائد شائع کرتا ہے۔
آئی جے بی بی، بایو کیمسٹری، بایو فزکس اور بائیو ٹیکنالوجی کے موضوع کے شعبے میں ایک ممتاز ہم مرتبہ کا جائزہ لینے والا تحقیقی جریدہ، 1.4 جے آئی ایف ا سکور کے ساتھ، تمام ڈسپلن میں شائع ہونے والے سی ایس آئی آر-این آئی ایس سی پی آر جرائد میں پہلے نمبر پر ہے۔ معروف قومی/بین الاقوامی ماہرین کے ساتھ حال ہی میں دوبارہ تشکیل پانے والے ادارتی بورڈ کی قابل رہنمائی اور فعال تعاون کے ساتھ، جریدے کو دنیا بھر کے محققین اور ماہرین تعلیم کی جانب سے کافی پذیرائی مل رہی ہے۔ یہ خصوصی شمارہ ستمبر 2023 آئی جے بی بی عدد60 شمارہ نمبر 9 میں 8 تحقیقی مقالے اور 4 تجزیاتی مضامین ہیں جن میں ساختی حیاتیات میں ابھرتے ہوئے رجحانات کا احاطہ مذکورہ موضوع میں معروف محققین کے تعاون سے کیا گیا ہے۔
اس میں  ساختی نقطہ نظر سے ای جی ایف آر روک تھام کرنے والوں کے ڈیزائن اور ترقی؛  ایچ اے ڈی اے 3 اور ایچ پی وی ای 6 کی آنکوجینک شراکت میں میکانکی بصیرت - سروائیکل کینسر کے بہتر علاج کے لیے راہیں ہموار کرنا؛  نیوروڈیجنریشن اور عمر سے متعلق دیگر عوارض میں پروٹین کاربامیلیشن؛  بیکٹیریل ہسٹون نما پروٹین، ایچ یو میں نئے دریافت شدہ رویے؛  جینوٹائپک، فینوٹائپک، اور کارباپینیم مزاحم کلیبسیلا نمونیا کے سلیکو تجزیہ اور دیگر مضامین شامل ہیں۔
اس خصوصی شمارے کی کامیاب اشاعت سی ایس آئی آر-این آئی ایس سی پی آر، نئی دہلی کی ڈائریکٹر پروفیسر رنجنا اگروال کے غیر متزلزل تعاون اور حوصلہ افزائی کے بغیر ممکن نہیں تھی۔ شعبہ میں تحقیق کو فروغ دینے کے لیے ان کی لگن نے اس شمارے کو عملی جامہ پہنانے میں اہم کردار ادا کیا ہے۔ کسی بھی سائنسی جریدے کی کامیابی کا انحصار مختلف افراد اور ٹیموں کی مشترکہ کوششوں پر ہوتا ہے۔ انڈین جرنل آف بایو کیمسٹری اینڈ بائیو فزکس  کے معاملے میں، پروفیسر ڈی این راؤ  اور ڈاکٹر این کے پرسنا، سینئر سائنٹسٹ اور سائنٹیفک ایڈیٹر، آئی جے بی بی نے اس کی اشاعت میں اہم کردار ادا کیا ہے۔ خصوصی شمارہ. پروفیسر رنجنا اگروال، جناب آر ایس جیاسومو، ڈاکٹر جی مہیش، ڈاکٹر این کے پرسنا، ڈاکٹر مہر وان کے ضروری تعاون اور مہارت نے جرنل کے پورے سفر میں اعلیٰ معیار کی تحقیق کو فروغ دینے میں اہم پیش رفت کی ہے۔ اس شمارے کی کامیاب، بروقت اشاعت کے لیے مصنفین، تجزیہ کاروں ، اور سی ایس آئی آر-این آئی ایس سی پی آر کی پرنٹ پروڈکشن ٹیم کے ذریعہ فراہم کردہ تکنیکی معاونت خصوصی ذکر کے مستحق ہیں۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
9584
(Visitor Counter : 42